**KHA VHA VHE NA VHUPFIWA**

**Mulayotibe wa Khwiṋiso ya Tshumelo dza Ḽaborothari dza Mutakalo dza Lushaka [B15-2017]**

Komiti ya Phothifoḽio nga ha Mutakalo i ramba vhathu vha re na dzangalelo na vhakwameaho vha tshimbilelanaho u swikisa makumedzwa o tou ṅwalwaho na u sumbedza dzangalelo ḽa u swikisa makumedzwa nga u tou amba nga ha **Mulayotibe wa Khwiṋiso ya Tshumelo dza Laborothari dza Mutakalo wa Lushaka [B15-2017].**

**Ndivho dza Mulayotibe ndi u khwiṋisa Mulayo wa Tshumelo dza Laborothari dza Mutakalo dza Lushaka wa 2000, u itela u ṱalutshedza kuṅwe kuambele na u khwiṋisa kana u bvisa dziṅwe ṱhalutshedzo; u sika Mulayo wa Muhanga wa Mbekanyamaitele ya Tshumelo yo Tendelwaho wa 2000, u shumaho kha Tshumelo ya Mutakalo ya Lushaka; u dzudzanya ndivho na mishumo ya Tshumelo dza Laborothari dza Mutakalo dza Lushaka; na u khwaṱhisa vhuvhusi na nḓila dza u lambedza Tshumelo dza Laborothari dza Mutakalo dza Lushaka; na u ṋetshedza mbetshelwa ya mafhungo a ṱumanaho na izwo.**

Nyambo dzo shumiswa kha midia ya khanḓiso ya Mulayotibe uyu ndi English, Afrikaans, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda na Xitsonga. Khunguwedzo ya u ramba vhathu u bva kha zwitshavha zwavho i ḓo itwa nga nyambo dza izwo zwitshavha.

Vhupfiwa nga Vhathu vhu ḓo vha hone nga ḽa 8 na ḽa 10 Ṱhangule 2017, Phalamenndeni, Cape Town.

Makumedzwa o tou ṅwalwaho a tea u livhiswa kha Mufumakadzana Vho Vuyokazi Majalamba na hone a fanela u livhiswa kha Komiti ya Phothifoḽio nga ha Mutakalo 3rd floor, 90 Plein Street, Cape Town 8000, kana a imeiḽelwe kha vmajalamba@parliament.gov.za kana a fakiselwe kha 086 694 3279 hu sa athu fhira ḓuvha ḽa 28 Fulwana 2017. U engedza kha makumedzwa o tou ṅwalwaho, vha humbelwa u sumbedza dzangalelo ḽavho ḽa u swikisa makumedzwa nga u tou amba.

Khophi dza Mulayotibe dzi nga wanala kha Mufumakadzana Vho Vuyokazi Majalamba (021) 403 3770, luṱingothendeleki 083 709 8522 kana kha [www.parliament.gov.za](http://www.parliament.gov.za)

**Yo ṋetshedzwa nga Mufumakadzana Vho Dunjwa ML, MP; Mudzulatshidulo wa Komiti ya Phothifoḽio nga ha Mutakalo.**